กฎกระทรวงกฎกระทรวงให้ใช้บังคับผังเมืองรวมจังหวัดอำนาจเจริญพ.ศ. ๒๕๖๐[๑] อาศัยอำนาจตามความในมาตรา๕ แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๔) พ.ศ. ๒๕๕๘รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ๑ ให้ใช้บังคับผังเมืองรวมในท้องที่จังหวัดอำนาจเจริญ ภายในแนวเขตตามแผนที่ท้ายกฎกระทรวงนี้เว้นแต่พื้นที่ที่อยู่ในแนวเขตดังต่อไปนี้ให้ใช้ประโยชน์ตามวัตถุประสงค์ของที่ดินนั้น ๆ ตามที่มีกฎหมาย กฎ ระเบียบข้อบังคับ หรือประกาศที่เกี่ยวข้องกำหนดไว้โดยไม่อยู่ในบังคับการใช้ประโยชน์ที่ดินที่กำหนดในกฎกระทรวงนี้(๑) เขตพระราชฐาน(๒) พื้นที่ที่ได้ใช้หรือสงวนไว้เพื่อประโยชน์ในราชการทหาร(๓) เขตพัฒนาเศรษฐกิจพิเศษที่จัดตั้งขึ้นตามกฎหมาย(๔) ท้องที่ที่มีการประกาศใช้บังคับกฎกระทรวงให้ใช้บังคับผังเมืองรวมเมืองหรือผังเมืองรวมชุมชน(๕) ที่ดินในเขตปฏิรูปที่ดินเฉพาะที่ดินที่เป็นของรัฐหรือที่รัฐจัดซื้อหรือเวนคืนจากเจ้าของที่ดินเพื่อใช้ประโยชน์ในการปฏิรูปที่ดินข้อ๒ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ในบริเวณแนวเขตตามข้อ ๑ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ๓ ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชน รวมทั้งส่งเสริมและพัฒนาเศรษฐกิจโดยมีสาระสำคัญ ดังต่อไปนี้(๑) ส่งเสริมการจัดลำดับชุมชน การใช้ประโยชน์ที่ดินและโครงข่ายคมนาคมขนส่ง เพื่อรองรับการพัฒนาเมืองเศรษฐกิจ เกษตรกรรม อุตสาหกรรม และท่องเที่ยวให้สอดคล้องกับศักยภาพการพัฒนาพื้นที่อย่างเป็นระบบ(๒) ส่งเสริมให้เป็นเมืองน่าอยู่อาศัยที่มีการอนุรักษ์ ฟื้นฟูโบราณสถานเอกลักษณ์ วัฒนธรรมพื้นบ้านและพัฒนาวิถีชีวิตของคนในจังหวัดให้เกิดการดำรงชีวิตแบบยั่งยืน(๓) ส่งเสริมและพัฒนาให้จังหวัดอำนาจเจริญเป็นเมืองสะอาด มีการจัดระบบเมืองมีภูมิทัศน์และสิ่งแวดล้อมที่ดีและยั่งยืน ประชาชนมีคุณภาพชีวิตที่ดีและมีความปลอดภัยในชีวิตและทรัพย์สิน(๔) ส่งเสริมและเพิ่มศักยภาพพื้นที่ให้เป็นแหล่งผลิตสินค้าทางการเกษตรการแปรรูปผลิตภัณฑ์การเกษตร และพัฒนาคุณภาพและส่งเสริมเกษตรปลอดสารพิษ(๕)ส่งเสริมให้มีการอนุรักษ์และพัฒนาแหล่งศิลปวัฒนธรรมของจังหวัดและแหล่งท่องเที่ยวใหม่(๖) ส่งเสริมและพัฒนาพื้นที่ประกอบกิจการอุตสาหกรรมเพื่อรองรับการขยายตัวในอนาคตตามศักยภาพของจังหวัด(๗) อนุรักษ์ทรัพยากรธรรมชาติและสิ่งแวดล้อมข้อ๔ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทและรายการประกอบแผนผังท้ายกฎกระทรวงนี้ข้อ๕ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๙ ที่กำหนดไว้เป็นสีชมพูให้เป็นที่ดินประเภทชุมชน(๒) ที่ดินในบริเวณหมายเลข ๒.๑ และหมายเลข ๒.๒ ที่กำหนดไว้เป็นสีม่วงให้เป็นที่ดินประเภทอุตสาหกรรมและคลังสินค้า(๓) ที่ดินในบริเวณหมายเลข ๓.๑ ถึงหมายเลข ๓.๓๖ ที่กำหนดไว้เป็นสีเขียวให้เป็นที่ดินประเภทชนบทและเกษตรกรรม(๔) ที่ดินในบริเวณหมายเลข ๔.๑ ถึงหมายเลข ๔.๓ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรม(๕) ที่ดินในบริเวณหมายเลข ๕.๑ถึงหมายเลข ๕.๑๕ ที่กำหนดไว้เป็นสีเขียวอ่อนมีเส้นทแยงสีขาวให้เป็นที่ดินประเภทอนุรักษ์ป่าไม้(๖) ที่ดินในบริเวณหมายเลข ๖ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมข้อ๖ ที่ดินประเภทชุมชนให้ใช้ประโยชน์ที่ดินเพื่อการอยู่อาศัย พาณิชยกรรม เกษตรกรรม สถาบันศาสนาสถาบันราชการ การสาธารณูปโภคและสาธารณูปการสำหรับการใช้ประโยชน์ที่ดินเพื่อกิจการอื่น ให้ดำเนินการหรือประกอบกิจการได้ในอาคารที่ไม่ใช่อาคารสูงหรืออาคารขนาดใหญ่เว้นแต่เป็นการใช้ประโยชน์ที่ดินเพื่อประกอบกิจการโรงงานซึ่งมิใช่โรงงานที่ห้ามประกอบกิจการตามวรรคสอง (๑)ที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) จัดสรรที่ดินเพื่อประกอบอุตสาหกรรม(๖) ไซโลเก็บผลิตผลทางการเกษตร(๗) กำจัดวัตถุอันตรายตามกฎหมายว่าด้วยวัตถุอันตราย(๘) กำจัดมูลฝอยเว้นแต่เป็นกิจการที่อยู่ภายใต้การควบคุมดูแลหรือได้รับอนุญาตให้ดำเนินการจากองค์กรปกครองส่วนท้องถิ่นที่ดินประเภทนี้ในเขตป่าสงวนแห่งชาติเขตรักษาพันธุ์สัตว์ป่า เขตห้ามล่าสัตว์ป่า และเขตอุทยานแห่งชาติให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำ ลำธาร และทรัพยากรธรรมชาติอื่น ๆตามมติคณะรัฐมนตรีและกฎหมายเกี่ยวกับการป่าไม้ การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติเท่านั้นข้อ๗ ที่ดินประเภทอุตสาหกรรมและคลังสินค้าให้ใช้ประโยชน์ที่ดินเพื่ออุตสาหกรรมหรือเกี่ยวข้องกับอุตสาหกรรม คลังสินค้าสถาบันราชการ การสาธารณูปโภคและสาธารณูปการ สำหรับการใช้ประโยชน์ที่ดินเพื่อกิจการอื่นให้ดำเนินการหรือประกอบกิจการได้ในอาคารที่ไม่ใช่อาคารสูงหรืออาคารขนาดใหญ่ที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) จัดสรรที่ดินเพื่อประกอบพาณิชยกรรม(๒) จัดสรรที่ดินเพื่อการอยู่อาศัย(๓) สถานสงเคราะห์หรือรับเลี้ยงเด็ก(๔) สถานสงเคราะห์หรือรับเลี้ยงคนชราข้อ๘ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัยพาณิชยกรรม สถาบันการศึกษา สถาบันศาสนา สถาบันราชการ การสาธารณูปโภคและสาธารณูปการสำหรับการใช้ประโยชน์ที่ดินเพื่อกิจการอื่นให้ดำเนินการหรือประกอบกิจการได้ในอาคารที่ไม่ใช่อาคารสูงหรืออาคารขนาดใหญ่เว้นแต่เป็นการใช้ประโยชน์ที่ดินเพื่อประกอบกิจการโรงงานซึ่งมิใช่โรงงานที่ห้ามประกอบกิจการตามวรรคสอง (๑)ที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒) จัดสรรที่ดินเพื่อประกอบพาณิชยกรรมการใช้ประโยชน์ที่ดินริมห้วยปลาแดกให้มีที่ว่างตามแนวขนานริมฝั่งตามสภาพธรรมชาติของห้วยไม่น้อยกว่า ๖ เมตรเว้นแต่เป็นการก่อสร้างเพื่อการสาธารณูปโภคข้อ๙ ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อเกษตรกรรม การอยู่อาศัย สถาบันการศึกษา สถาบันศาสนาสถาบันราชการ การสาธารณูปโภคและสาธารณูปการ และการอนุรักษ์และส่งเสริมคุณภาพสิ่งแวดล้อมที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) จัดสรรที่ดินเพื่อประกอบพาณิชยกรรม(๖) จัดสรรที่ดินเพื่อการอยู่อาศัย(๗) การอยู่อาศัยหรือประกอบพาณิชยกรรมประเภทอาคารขนาดใหญ่(๘) กำจัดวัตถุอันตรายตามกฎหมายว่าด้วยวัตถุอันตราย(๙) กำจัดมูลฝอยการใช้ประโยชน์ที่ดินริมฝั่งลำคลองลำห้วย หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลอง ลำห้วยหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ๑๐ ที่ดินประเภทอนุรักษ์ป่าไม้ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำ ลำธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้การสงวนและคุ้มครองสัตว์ป่าและการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อเกษตรกรรม การอยู่อาศัย พาณิชยกรรม การสาธารณูปโภคและสาธารณูปการหรือสาธารณประโยชน์เท่านั้น และห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานตามกฎหมายว่าด้วยโรงงานตามประเภท ชนิด และจำพวกท้ายกฎกระทรวงนี้(๒) จัดสรรที่ดินเพื่อประกอบพาณิชยกรรม(๓) จัดสรรที่ดินเพื่อการอยู่อาศัย(๔) การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่(๕) การอยู่อาศัยประเภทอาคารชุด หอพัก หรืออาคารอยู่อาศัยรวมข้อ๑๑ ที่ดินประเภทที่โล่งเพื่อการรักษาคุณภาพสิ่งแวดล้อมให้ใช้ประโยชน์ที่ดินเพื่อการรักษาคุณภาพสิ่งแวดล้อมหรือเกี่ยวข้องกับการรักษาคุณภาพสิ่งแวดล้อมการท่องเที่ยวหรือเกี่ยวข้องกับการท่องเที่ยว การอนุรักษ์พันธุ์สัตว์น้ำจืดการประมงหรือเกี่ยวข้องกับการส่งเสริมการประมง หรือสาธารณประโยชน์เท่านั้นข้อ๑๒ ที่ดินในเขตโบราณสถานให้ใช้ประโยชน์ที่ดินตามกฎหมายว่าด้วยโบราณสถาน โบราณวัตถุ ศิลปวัตถุและพิพิธภัณฑสถานแห่งชาติข้อ๑๓ ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ ณ วันที่ ๒๙มีนาคม พ.ศ. ๒๕๖๐พลเอก อนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. ประเภทชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดอำนาจเจริญพ.ศ. ๒๕๖๐(ดูข้อมูลจากภาพกฎหมาย)[เอกสารแนบท้าย]๒. แผนที่ท้ายกฎกระทรวงให้ใช้บังคับผังเมืองรวมจังหวัดอำนาจเจริญพ.ศ. ๒๕๖๐(ดูข้อมูลจากภาพกฎหมาย)[เอกสารแนบท้าย]๓. แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดอำนาจเจริญพ.ศ. ๒๕๖๐(ดูข้อมูลจากภาพกฎหมาย)รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดอำนาจเจริญพ.ศ. ๒๕๖๐ การใช้ประโยชน์ที่ดินให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงตามที่กำหนดไว้ในข้อ ๕ คือ๑.ที่ดินในบริเวณหมายเลข ๑.๑ ถึงหมายเลข ๑.๙ ที่กำหนดไว้เป็นสีชมพูให้เป็นที่ดินประเภทชุมชน มีรายการดังต่อไปนี้๑.๑ ด้านเหนือ จดเขตเทศบาลตำบลชานุมานระหว่างหลักเขตที่ ๑ กับหลักเขตที่ ๒ ด้านตะวันออก จดเขตเทศบาลตำบลชานุมานระหว่างหลักเขตที่ ๒ กับหลักเขตที่ ๓ ด้านใต้ จดเขตเทศบาลตำบลชานุมานระหว่างหลักเขตที่ ๓ กับหลักเขตที่ ๔ ด้านตะวันตก จดเขตเทศบาลตำบลชานุมานระหว่างหลักเขตที่ ๔ หลักเขตที่ ๕ กับหลักเขตที่ ๑๑.๒ ด้านเหนือ จดเขตเทศบาลตำบลเสนางคนิคม ระหว่างหลักเขตที่ ๑ กับหลักเขตที่๒ กับหลักเขตที่ ๓ ด้านตะวันออก จดเขตเทศบาลตำบลเสนางคนิคมระหว่างหลักเขตที่ ๓ กับหลักเขตที่ ๔ ด้านใต้ จดเขตเทศบาลตำบลเสนางคนิคม ระหว่างหลักเขตที่ ๔กับหลักเขตที่ ๕ ด้านตะวันตก จดเขตเทศบาลตำบลเสนางคนิคม ระหว่างหลักเขตที่ ๕ กับหลักเขตที่ ๑๑.๓เขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕๑.๔ ด้านเหนือ จดเขตเทศบาลตำบลนาหว้าใหญ่ระหว่างหลักเขตที่ ๑ กับหลักเขตที่ ๒ ด้านตะวันออก จดเขตเทศบาลตำบลนาหว้าใหญ่ระหว่างหลักเขตที่ ๒ กับหลักเขตที่ ๓ ด้านใต้ จดเขตเทศบาลตำบลนาหว้าใหญ่ระหว่างหลักเขตที่ ๓ หลักเขตที่ ๔ หลักเขตที่ ๕ กับหลักเขตที่ ๖ ด้านตะวันตก จดเขตเทศบาลตำบลนาหว้าใหญ่ระหว่างหลักเขตที่ ๖ กับหลักเขตที่ ๑๑.๕ ด้านเหนือ จดเขตเทศบาลตำบลน้ำปลีกระหว่างหลักเขตที่ ๑ กับหลักเขตที่ ๒ ด้านตะวันออก จดเขตเทศบาลตำบลน้ำปลีกระหว่างหลักเขตที่ ๒ กับหลักเขตที่ ๓ ด้านใต้ จดเขตเทศบาลตำบลน้ำปลีกระหว่างหลักเขตที่ ๓ หลักเขตที่ ๔ กับหลักเขตที่ ๕ ด้านตะวันตก จดเขตเทศบาลตำบลน้ำปลีกระหว่างหลักเขตที่ ๕ หลักเขตที่ ๖ กับหลักเขตที่ ๑๑.๖ ด้านเหนือ จดเขตเทศบาลตำบลพระเหลาระหว่างหลักเขตที่ ๑ หลักเขตที่ ๒ หลักเขตที่ ๓ กับหลักเขตที่ ๔ ด้านตะวันออกจดเขตเทศบาลตำบลพระเหลา ระหว่างหลักเขตที่ ๔ หลักเขตที่ ๕ หลักเขตที่ ๖ หลักเขตที่๗ หลักเขตที่ ๘ หลักเขตที่ ๙ หลักเขตที่ ๑๐ หลักเขตที่ ๑๑ หลักเขตที่ ๑๒ หลักเขตที่๑๓ หลักเขตที่ ๑๔ กับหลักเขตที่ ๑๕ ด้านใต้ จดเขตเทศบาลตำบลพระเหลาระหว่างหลักเขตที่ ๑๕ หลักเขตที่ ๑๖ กับหลักเขตที่ ๑๗ ด้านตะวันตก จดเขตเทศบาลตำบลพระเหลาระหว่างหลักเขตที่ ๑๗ หลักเขตที่ ๑๘ หลักเขตที่๑๙ หลักเขตที่ ๒๐ หลักเขตที่ ๒๑ หลักเขตที่ ๒๒ หลักเขตที่ ๒๓ หลักเขตที่ ๒๔หลักเขตที่ ๒๕ กับหลักเขตที่ ๑๑.๗ ด้านเหนือ จดเขตเทศบาลตำบลหัวตะพานระหว่างหลักเขตที่ ๑ หลักเขตที่ ๒ หลักเขตที่ ๓ กับหลักเขตที่ ๔ ด้านตะวันออก จดเขตเทศบาลตำบลหัวตะพานระหว่างหลักเขตที่ ๔ หลักเขตที่ ๕ หลักเขตที่ ๖ กับหลักเขตที่ ๗ ด้านใต้ จดเขตเทศบาลตำบลหัวตะพานระหว่างหลักเขตที่ ๗ กับหลักเขตที่ ๘ ด้านตะวันตก จดเขตเทศบาลตำบลหัวตะพานระหว่างหลักเขตที่ ๘ หลักเขตที่ ๙ หลักเขตที่ ๑๐ หลักเขตที่ ๑๑ กับหลักเขตที่ ๑๑.๘ ด้านตะวันออก จดเขตเทศบาลตำบลอำนาจระหว่างหลักเขตที่ ๑ หลักเขตที่ ๒ กับหลักเขตที่ ๓ ด้านใต้ จดเขตเทศบาลตำบลอำนาจระหว่างหลักเขตที่ ๓ กับหลักเขตที่ ๔ ด้านตะวันตก จดเขตเทศบาลตำบลอำนาจระหว่างหลักเขตที่ ๔ กับหลักเขตที่ ๑๑.๙ ด้านเหนือ จดเขตเทศบาลตำบลพนาระหว่างหลักเขตที่ ๑ กับหลักเขตที่ ๒ ด้านตะวันออก จดเขตเทศบาลตำบลพนาระหว่างหลักเขตที่ ๒ กับหลักเขตที่ ๓ ด้านใต้ จดเขตเทศบาลตำบลพนาระหว่างหลักเขตที่ ๓ กับหลักเขตที่ ๔ ด้านตะวันตก จดเขตเทศบาลตำบลพนาระหว่างหลักเขตที่ ๔ กับหลักเขตที่ ๑๒.ที่ดินในบริเวณหมายเลข ๒.๑ และหมายเลข ๒.๒ ที่กำหนดไว้เป็นสีม่วงให้เป็นที่ดินประเภทอุตสาหกรรมและคลังสินค้า มีรายการดังต่อไปนี้๒.๑ ด้านเหนือ จดเส้นตั้งฉากกับทางหลวงแผ่นดินหมายเลข ๒๑๒ ที่จุดซึ่งอยู่ห่างจากถนนอจ.ถ. ๑๐๐๒๔ บรรจบกับทางหลวงแผ่นดินหมายเลข ๒๑๒ ไปทางทิศใต้ตามแนวทางหลวงแผ่นดินหมายเลข ๒๑๒ เป็นระยะ ๗๐๐ เมตร ด้านตะวันออกจดเส้นขนานระยะ ๑,๕๐๐ เมตร กับศูนย์กลางทางหลวงแผ่นดินหมายเลข ๒๑๒ ด้านใต้ จดเส้นตั้งฉากทางหลวงแผ่นดินหมายเลข๒๑๒ ที่จุดซึ่งอยู่ห่างจากถนน อจ.ถ. ๑๐๐๒๔ บรรจบกับทางหลวงแผ่นดินหมายเลข ๒๑๒ไปทางทิศใต้ตามแนวทางหลวงแผ่นดินหมายเลข ๒๑๒ เป็นระยะ ๒,๗๐๐ เมตร ด้านตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๑๒๒.๒ ด้านเหนือ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๒๐๒ ด้านตะวันออก จดเส้นตั้งฉากกับทางหลวงแผ่นดินหมายเลข๒๐๒ ที่จุดซึ่งอยู่ห่างจากทางหลวงชนบท อจ. ๓๐๐๖บรรจบกับทางหลวงแผ่นดินหมายเลข ๒๐๒ไปทางทิศตะวันตกเฉียงใต้ตามแนวทางหลวงแผ่นดินหมายเลข ๒๐๒ เป็นระยะ ๖,๕๐๐ เมตร ด้านใต้ จดเส้นขนานระยะ๑,๕๐๐ เมตร กับศูนย์กลางทางหลวงแผ่นดินหมายเลข ๒๐๒ ด้านตะวันตก จดเส้นตั้งฉากกับทางหลวงแผ่นดินหมายเลข ๒๐๒ ที่จุดซึ่งห่างจากทางหลวงชนบทอจ. ๓๐๐๖ บรรจบกับทางหลวงแผ่นดินหมายเลข ๒๐๒ไปทางทิศตะวันตกเฉียงใต้ตามแนวทางหลวงแผ่นดินหมายเลข ๒๐๒ เป็นระยะ ๘,๕๐๐ เมตร๓.ที่ดินในบริเวณหมายเลข ๓.๑ ถึงหมายเลข ๓.๓๖ ที่กำหนดไว้เป็นสีเขียวให้เป็นที่ดินประเภทชนบทและเกษตรกรรม มีรายการดังต่อไปนี้๓.๑ ด้านเหนือ จดเขตนิคมเกษตรกรรมทหารผ่านศึกและเขตผังเมืองรวมด้านเหนือ ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดมุกดาหาร ด้านตะวันออก จดแม่น้ำโขง ฝั่งตะวันตก ด้านใต้ จดเขตเทศบาลตำบลชานุมานระหว่างหลักเขตที่ ๒ หลักเขตที่ ๑ กับหลักเขตที่ ๕ ด้านตะวันตก จดเขตนิคมเกษตรกรรมทหารผ่านศึก๓.๒ ด้านเหนือ จดเขตผังเมืองรวมด้านเหนือซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดมุกดาหาร ด้านตะวันออก จดเขตนิคมเกษตรกรรมทหารผ่านศึกและถนนอจ.ถ. ๑๐๐๖๗ ฟากเหนือและฟากตะวันตก ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง เขตป่าสงวนแห่งชาติ ป่าดงบังอี่ฝั่งซ้ายห้วยทมและเขตอุทยานแห่งชาติภูสระดอกบัว ด้านตะวันตก จดเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดยโสธรเขตอุทยานแห่งชาติภูสระดอกบัว และเขตผังเมืองรวมด้านเหนือ ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดมุกดาหาร๓.๓ ด้านเหนือ จดถนนอจ.ถ. ๑๐๐๖๗ ฟากใต้ ด้านตะวันออก จดเขตนิคมเกษตรกรรมทหารผ่านศึกและทางหลวงชนบท อจ. ๓๐๐๖ ฟากตะวันตก ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดถนน อจ.ถ. ๑๐๐๖๗ฟากตะวันออก๓.๔ ด้านเหนือ จดทางหลวงแผ่นดินหมายเลข๒๐๓๔ ฟากใต้ และห้วยแก้วแมง ฝั่งใต้ ด้านตะวันออก จดแม่น้ำโขง ฝั่งตะวันตก ด้านใต้ จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง และทางหลวงแผ่นดินหมายเลข ๒๐๓๔ ฟากตะวันออก๓.๕ ด้านเหนือ จดเขตนิคมเกษตรกรรมทหารผ่านศึกและทางหลวงชนบท อจ. ๓๐๐๖ ฟากใต้ ด้านตะวันออก จดทางหลวงแผ่นดินหมายเลข ๒๐๓๔ฟากตะวันตก ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดทางหลวงชนบท อจ. ๓๐๐๖ฟากตะวันออก๓.๖ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่งและห้วยท่ม ฝั่งตะวันออก๓.๗ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๘ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดถนนอจ.ถ. ๑๐๐๖๗ ฟากเหนือ ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๙ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๐ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตวนอุทยานภูสิงห์- ภูผาผึ้ง และเขตป่าสงวนแห่งชาติ ป่าดงหัวกองและป่าดงบังอี่ ด้านตะวันตก จดเขตป่าสงวนแห่งชาติป่าดงหัวกองและป่าดงบังอี่๓.๑๑ ด้านเหนือ จดทางหลวงชนบท อจ. ๓๐๐๒ ฟากใต้ และเขตป่าสงวนแห่งชาติป่าดงหัวกองและป่าดงบังอี่ ด้านตะวันออก จดเขตป่าสงวนแห่งชาติป่าดงหัวกองและป่าดงบังอี่ ด้านใต้ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันตก จดทางหลวงชนบท อจ. ๓๐๐๒ฟากตะวันออก๓.๑๒ ด้านเหนือ จดห้วยละโองฝั่งใต้ ด้านตะวันออก จดทางหลวงแผ่นดินหมายเลข ๒๑๒ฟากตะวันตก ด้านใต้ จดเขตป่าสงวนแห่งชาติป่าดงหัวกองและป่าดงปอ ด้านตะวันตก จดเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดยโสธร๓.๑๓ ด้านเหนือ จดห้วยละโองฝั่งใต้ และทางหลวงชนบท อจ. ๓๐๐๒ ฟากใต้ ด้านตะวันออก จดทางหลวงชนบท อจ. ๓๐๐๒ ฟากตะวันตก ด้านใต้ จดเขตป่าสงวนแห่งชาติป่าดงหัวกองและป่าดงบังอี่ และเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ ด้านตะวันตก จดทางหลวงแผ่นดินหมายเลข๒๑๒ ฟากตะวันออก และหน่วยพัฒนาการเคลื่อนที่ ๕๑ ทั้งนี้ยกเว้นบริเวณหมายเลข ๒.๑ ที่กำหนดไว้เป็นสีม่วง๓.๑๔ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๕ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๖ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๗ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตป่าสงวนแห่งชาติ ป่าดงคำเดือยแปลงที่หนึ่ง ด้านใต้ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๘ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานีและทางหลวงแผ่นดินหมายเลข ๒๐๒ ฟากตะวันตก ด้านตะวันตก จดเขตป่าสงวนแห่งชาติป่าดงคำเดือย แปลงที่หนึ่ง๓.๑๙ ด้านเหนือ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันออก จดเขตป่าสงวนแห่งชาติป่าดงหัวกองและป่าดงบังอี่ ด้านใต้ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันตก จดเขตป่าสงวนแห่งชาติป่าดงหัวกองและป่าดงบังอี่๓.๒๐ ด้านเหนือ จดเขตป่าสงวนแห่งชาติป่าดงคำเดือย แปลงที่หนึ่ง ด้านตะวันออก จดทางหลวงแผ่นดินหมายเลข ๒๐๒ฟากตะวันตก ด้านใต้ จดทางหลวงแผ่นดินหมายเลข๒๐๒ ฟากเหนือ และเขตเทศบาลตำบลนาหว้าใหญ่ ระหว่างหลักเขตที่ ๓ หลักเขตที่ ๒หลักเขตที่ ๑ กับหลักเขตที่ ๖ ด้านตะวันตก จดทางหลวงชนบท อจ. ๓๐๐๖ฟากตะวันออก๓.๒๑ ด้านเหนือ จดเขตป่าสงวนแห่งชาติป่ารังงาม ด้านตะวันออก จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านใต้ จดทางหลวงแผ่นดินหมายเลข๒๒๕๒ ฟากเหนือ ด้านตะวันตก จดเขตเทศบาลตำบลนาหว้าใหญ่ระหว่างหลักเขตที่ ๔ หลักเขตที่ ๓ กับหลักเขตที่ ๒ และทางหลวงแผ่นดินหมายเลข ๒๐๒ฟากใต้และฟากตะวันออก๓.๒๒ ด้านเหนือ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันออก จดเขตป่าสงวนแห่งชาติป่าดงหัวกองและป่าดงบังอี่ ด้านใต้ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันตก จดเขตป่าสงวนแห่งชาติป่าดงหัวกองและป่าดงบังอี่ และอ่างเก็บน้ำห้วยสีโท๓.๒๓ ด้านเหนือ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันออก จดเขตป่าสงวนแห่งชาติป่าดงหัวกองและป่าดงบังอี่ และทางหลวงชนบท อจ. ๓๐๐๒ ฟากตะวันตก ด้านใต้ จดเขตป่าสงวนแห่งชาติป่าดงหัวกองและป่าดงบังอี่ ด้านตะวันตก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕๓.๒๔ ด้านเหนือ จดเขตป่าสงวนแห่งชาติป่าดงหัวกองและป่าดงปอ ด้านตะวันออก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ ด้านใต้ จดทางหลวงแผ่นดินหมายเลข๒๐๒ ฟากเหนือ ด้านตะวันตก จดเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดยโสธร๓.๒๕ ด้านเหนือ จดเขตป่าสงวนแห่งชาติป่าดงหัวกองและป่าดงอี่ และเขตป่าสงวนแห่งชาติ ป่าดงคำเดือย แปลงที่หนึ่ง ด้านตะวันออก จดทางหลวงชนบท อจ. ๓๐๐๖ ฟากตะวันตก ด้านใต้ จดทางหลวงแผ่นดินหมายเลข๒๐๒ ฟากเหนือ ด้านตะวันตก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ และทางหลวงชนบท อจ.๓๐๐๒ ฟากตะวันออก๓.๒๖ ด้านเหนือ จดทางหลวงแผ่นดินหมายเลข๒๐๒ ฟากใต้ และเขตเทศบาลตำบลนาหว้าใหญ่ ระหว่างหลักเขตที่ ๑ หลักเขตที่ ๖หลักเขตที่ ๕ กับหลักเขตที่ ๔ ด้านตะวันออก จดทางหลวงแผ่นดินหมายเลข ๒๒๕๒ฟากตะวันตก และถนน อจ.ถ. ๑๐๐๙๘ ฟากเหนือและฟากตะวันตก ด้านใต้ จดเขตป่าสงวนแห่งชาติป่าโคกสองสลึง เขตเทศบาลตำบลพระเหลา ระหว่างหลักเขตที่ ๒ หลักเขตที่ ๑ หลักเขตที่๒๕ หลักเขตที่ ๒๔ หลักเขตที่ ๒๓ หลักเขตที่ ๒๒ กับหลักเขตที่ ๒๑เขตป่าสงวนแห่งชาติ ป่าหนองลุมพุก และถนน อจ.ถ. ๑๐๐๖๓ ฟากเหนือ ด้านตะวันตก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ ทั้งนี้ยกเว้นบริเวณหมายเลข ๒.๒ ที่กำหนดไว้เป็นสีม่วง๓.๒๗ ด้านเหนือ จดทางหลวงแผ่นดินหมายเลข๒๐๒ ฟากใต้ ด้านตะวันออก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ ด้านใต้ จดห้วยปลาแดกฝั่งเหนือ ด้านตะวันตก จดทางหลวงแผ่นดินหมายเลข๒๒๑๐ ฟากตะวันออก และเขตเทศบาลตำบลน้ำปลีก ระหว่างหลักเขตที่ ๓ หลักเขตที่ ๒กับหลักเขตที่ ๑๓.๒๘ ด้านเหนือ จดห้วยปลาแดกฝั่งใต้ ด้านตะวันออก จดเขตผังเมืองรวมเมืองอำนาจเจริญตามกฎกระทรวงให้ใช้บังคับผังเมืองรวมเมืองอำนาจเจริญ พ.ศ. ๒๕๕๕ทางหลวงแผ่นดินหมายเลข ๒๑๒ ฟากตะวันตก และเขตเทศบาลตำบลอำนาจ ระหว่างหลักเขตที่ ๑กับหลักเขตที่ ๔ ด้านใต้ จดเขตผังเมืองรวมด้านใต้ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานีและทางหลวงแผ่นดินหมายเลข ๒๒๑๐ ฟากเหนือ ด้านตะวันตก จดเขตเทศบาลตำบลหัวตะพานระหว่างหลักเขตที่ ๗ หลักเขตที่ ๖ หลักเขตที่ ๕ กับหลักเขตที่ ๔เขตป่าสงวนแห่งชาติ ป่าหนองหลุบและป่าดงปู่ตา และทางหลวงแผ่นดินหมายเลข ๒๒๑๐ฟากตะวันออก๓.๒๙ ด้านเหนือ จดทางหลวงแผ่นดินหมายเลข๒๐๒ ฟากใต้ ด้านตะวันออก จดทางหลวงแผ่นดินหมายเลข ๒๒๑๐ฟากตะวันตก และเขตเทศบาลตำบลน้ำปลีกระหว่างหลักเขตที่ ๒ หลักเขตที่ ๑ หลักเขตที่ ๖ หลักเขตที่ ๕ กับหลักเขตที่๔ ด้านใต้ จดห้วยปลาแดกฝั่งเหนือ ด้านตะวันตก จดเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดยโสธร๓.๓๐ ด้านเหนือ จดถนนอจ.ถ. ๑๐๐๙๘ ฟากตะวันออก และทางหลวงแผ่นดินหมายเลข ๒๒๕๒ ฟากใต้ ด้านตะวันออก จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านใต้ จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านตะวันตก จดเขตป่าสงวนแห่งชาติป่าโคกสองสลึง และถนน อจ.ถ. ๑๐๐๙๘ ฟากตะวันออก๓.๓๑ ด้านเหนือ จดถนนอจ.ถ. ๑๐๐๖๓ ฟากใต้ ด้านตะวันออก จดเขตเทศบาลตำบลพระเหลา ระหว่างหลักเขตที่๒๑ กับหลักเขตที่ ๒๐ ด้านใต้ จดทางหลวงแผ่นดินหมายเลข๒๑๓๔ ฟากเหนือ ด้านตะวันตก จดเขตเทศบาลตำบลอำนาจระหว่างหลักเขตที่ ๒ กับหลักเขตที่ ๑ ทางหลวงแผ่นดินหมายเลข ๒๑๒ ฟากตะวันออกและเขตผังเมืองรวมเมืองอำนาจเจริญ ตามกฎกระทรวงให้ใช้บังคับผังเมืองรวมเมืองอำนาจเจริญพ.ศ. ๒๕๕๕ ทั้งนี้ยกเว้นบริเวณหมายเลข ๕.๑๐ ที่กำหนดไว้เป็นสีเขียวอ่อนมีเส้นทแยงสีขาว๓.๓๒ ด้านเหนือ จดห้วยปลาแดกฝั่งใต้ ด้านตะวันออก จดทางหลวงแผ่นดินหมายเลข ๒๒๑๐ฟากตะวันตกและฟากใต้ เขตป่าสงวนแห่งชาติ ป่าหนองหลุบและป่าดงปู่ตา เขตเทศบาลตำบลหัวตะพานระหว่างหลักเขตที่ ๒ หลักเขตที่ ๑กับหลักเขตที่ ๑๑ ระหว่างหลักเขตที่ ๑๐ หลักเขตที่ ๙ หลักเขตที่ ๘ หลักเขตที่๗ กับหลักเขตที่ ๖ และเขตผังเมืองรวมด้านใต้ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านใต้ จดเขตป่าสงวนแห่งชาติป่าดงหนองบัว แปลงที่หนึ่ง ด้านตะวันตก จดเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดยโสธรและเขตป่าสงวนแห่งชาติ ป่าดงใหญ่๓.๓๓ ด้านเหนือ จดเขตป่าสงวนแห่งชาติป่าโคกสองสลึง ด้านตะวันออก จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านใต้ จดทางหลวงแผ่นดินหมายเลข๒๑๓๔ ฟากเหนือ และเขตเทศบาลตำบลพนา ระหว่างหลักเขตที่ ๓ หลักเขตที่ ๒กับหลักเขตที่ ๑ ด้านตะวันตก จดห้วยพระเหลาฝั่งตะวันออก และเขตเทศบาลตำบลพระเหลา ระหว่างหลักเขตที่ ๖ กับหลักเขตที่ ๕๓.๓๔ ด้านเหนือ จดทางหลวงแผ่นดินหมายเลข๒๑๓๔ ฟากใต้ ด้านตะวันออก จดเขตเทศบาลตำบลพระเหลาระหว่างหลักเขตที่ ๒๐ หลักเขตที่ ๑๙ หลักเขตที่ ๑๘ กับหลักเขตที่ ๑๗ ห้วยจันลันฝั่งเหนือและฝั่งใต้ และเขตป่าสงวนแห่งชาติ ป่าฝนแสนห่า ด้านใต้ จดเขตผังเมืองรวมด้านใต้ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านตะวันตก จดเขตเทศบาลตำบลอำนาจระหว่างหลักเขตที่ ๓ กับหลักเขตที่ ๒๓.๓๕ ด้านเหนือ จดเขตเทศบาลตำบลพนาระหว่างหลักเขตที่ ๔ กับหลักเขตที่ ๓ ด้านตะวันออก จดทางหลวงแผ่นดินหมายเลข ๒๐๔๙ฟากตะวันตก และเขตป่าสงวนแห่งชาติ ป่าฝนแสนห่า ด้านใต้ จดเขตป่าสงวนแห่งชาติป่าฝนแสนห่า และเขตผังเมืองรวมด้านใต้ ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานี ด้านตะวันตก จดห้วยจันลัน ฝั่งตะวันออก และเขตเทศบาลตำบลพระเหลา ระหว่างหลักเขตที่ ๑๗หลักเขตที่ ๑๖ หลักเขตที่ ๑๕ หลักเขตที่ ๑๔ หลักเขตที่ ๑๓ หลักเขตที่ ๑๒ กับหลักเขตที่๑๑๓.๓๖ ด้านเหนือ จดเขตเทศบาลตำบลพนาระหว่างหลักเขตที่ ๔ หลักเขตที่ ๓ กับหลักเขตที่ ๒ และทางหลวงแผ่นดินหมายเลข ๒๑๓๔ฟากใต้ ด้านตะวันออก จดเขตผังเมืองรวมด้านตะวันออกซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานีและเขตป่าสงวนแห่งชาติ ป่าดงนาชี และป่าดงขี้แลน ด้านใต้ จดเขตผังเมืองรวมด้านใต้ซึ่งเป็นเส้นแบ่งเขตการปกครองระหว่างจังหวัดอำนาจเจริญกับจังหวัดอุบลราชธานีและเขตป่าสงวนแห่งชาติ ป่าโคกโสกใหญ่ ด้านตะวันตก จดเขตป่าสงวนแห่งชาติป่าฝนแสนห่า และทางหลวงแผ่นดินหมายเลข ๒๐๔๙ ฟากตะวันออก๔.ที่ดินในบริเวณหมายเลข ๔.๑ ถึงหมายเลข ๔.๓ ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรม มีรายการดังต่อไปนี้๔.๑ ด้านเหนือ จดห้วยโป่งฝั่งใต้ ด้านตะวันออก จดเขตป่าสงวนแห่งชาติป่าดงบังอี่ฝั่งซ้ายห้วยทม ด้านใต้ จดทางหลวงชนบทอจ. ๓๐๐๒ ฟากเหนือ เขตเทศบาลตำบลเสนางคนิคม ระหว่างหลักเขตที่ ๔ หลักเขตที่ ๓หลักเขตที่ ๒ หลักเขตที่ ๑ กับหลักเขตที่ ๕ และทางหลวงแผ่นดินหมายเลข ๒๓๗๗ฟากเหนือ ด้านตะวันตก จดทางหลวงแผ่นดินหมายเลข๒๑๒ ฟากตะวันออก๔.๒ ด้านเหนือ จดห้วยขมิ้นฝั่งใต้ ด้านตะวันออก จดทางหลวงแผ่นดินหมายเลข ๒๑๒ฟากตะวันตก ด้านใต้ จดห้วยละโองฝั่งเหนือ ด้านตะวันตก จดลำเซบาย ฝั่งตะวันออก๔.๓ ด้านเหนือ จดทางหลวงแผ่นดินหมายเลข๒๓๗๗ ฟากใต้ เขตเทศบาลตำบลเสนางคนิคม ระหว่างหลักเขตที่ ๕ หลักเขตที่ ๔กับหลักเขตที่ ๓ และทางหลวงชนบท อจ. ๓๐๐๒ ฟากใต้ ด้านตะวันออก จดทางหลวงชนบท อจ. ๓๐๐๒ ฟากตะวันตก ด้านใต้ จดห้วยละโองฝั่งเหนือ ด้านตะวันตก จดทางหลวงแผ่นดินหมายเลข๒๑๒ ฟากตะวันออก๕.ที่ดินในบริเวณหมายเลข ๕.๑ ถึงหมายเลข ๕.๑๕ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้มีรายการดังต่อไปนี้๕.๑อุทยานแห่งชาติภูสระดอกบัว๕.๒ป่าสงวนแห่งชาติ ป่าดงคำเดือย แปลงที่หนึ่ง ทั้งนี้ ยกเว้นบริเวณหมายเลข ๓.๖ หมายเลข๓.๗ หมายเลข ๓.๘ หมายเลข ๓.๙ หมายเลข ๓.๑๔ หมายเลข ๓.๑๕ หมายเลข ๓.๑๖ และหมายเลข๓.๑๗ ที่กำหนดไว้เป็นสีเขียว๕.๓อุทยานแห่งชาติภูสระดอกบัว และป่าสงวนแห่งชาติป่าดงบังอี่ฝั่งซ้ายห้วยทม๕.๔ป่าสงวนแห่งชาติ ป่าดงหัวกองและป่าดงบังอี่และวนอุทยานภูสิงห์ ภูผาผึ้ง ทั้งนี้ ยกเว้นบริเวณหมายเลข๓.๑๙ และหมายเลข ๓.๒๒ ที่กำหนดไว้เป็นสีเขียว และบริเวณหมายเลข ๖ ที่กำหนดไว้เป็นสีฟ้า๕.๕ป่าสงวนแห่งชาติ ป่าดงหัวกองและป่าดงปอ๕.๖ป่าสงวนแห่งชาติ ป่ารังงาม๕.๗ป่าสงวนแห่งชาติ ป่าโคกสองสลึง๕.๘ป่าสงวนแห่งชาติ ป่าหนองหลุบและป่าดงปู่ตา๕.๙ป่าสงวนแห่งชาติ ป่าหนองลุมพุก๕.๑๐ป่าสงวนแห่งชาติ ป่าดง ป่ายาง และป่าดงปู่ตา๕.๑๑ป่าสงวนแห่งชาติ ป่าดงใหญ่๕.๑๒ป่าสงวนแห่งชาติ ป่าดงนาชี และป่าดงขี้แลน๕.๑๓ป่าสงวนแห่งชาติ ป่าฝนแสนห่า๕.๑๔ป่าสงวนแห่งชาติ ป่าโคกโสกใหญ่๕.๑๕ป่าสงวนแห่งชาติ ป่าดงหนองบัว แปลงที่หนึ่ง๖.ที่ดินในบริเวณหมายเลข ๖ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อม คืออ่างเก็บน้ำห้วยสีโทหมายเหตุ :-เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวมในท้องที่จังหวัดอำนาจเจริญเพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่ง แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๔) พ.ศ. ๒๕๕๘บัญญัติว่า การใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๕ ก/หน้า ๑๔/๒๑ เมษายน ๒๕๖๐